महासागरहरूको बहुरंगी संसार

 शोध एवं आलेख- माहीरा काकाजीवाला

 अनुवादक:सुमन गजमेर

प्रकरणको सारांश

यस प्रकरणमा समुद्रहरूको इकोसिस्टम अर्थात पारिस्थितिक तन्त्रबारे कुरा गरिएको छ| यसमा महानगरहरूको विभिन्न पारिस्थितक तन्त्र, त्यसको बनावट र विविधताहरूका साथै समुद्रको रोमाञ्चलाई दर्शाउने प्रयास गरिएको छ| यस प्रकरणमा समुद्र वा समुद्री जीवहरूको अस्तित्वमाथि आइ परिरहेको खतरा र चुनौतिहरूलाई पनि उजागर गरिएको छ|

पात्र परिचय

१. सूत्रधार: (पुरूष स्वर)

२. महासागर: (पुरूष स्वर)

३. प्लास्टिक बैग (अतिथि): (किशोर स्वर)

४. आक्टोपस: (पुरूष स्वर)

५. ह्वेल: (महिला स्वर)

६. मूंगा: (छोरीको आवाज)

.......सिग्नेचर ट्यून........

उद्घोषक : रेडियो विज्ञान धारावाहिक चलिरहोस जिन्दगीमा तपाईहरूलाई स्वागत छ| पछिल्लो प्रकरणमा हामीले यस्ता तरिकाहरूको बारेमा बुझ्यौं जसको सहायताले हामी खड़ेरी अनि बाढ़बाट हुने नोकसानलाई कम गर्नसक्छौं| अव्यवस्थित विकासको दुष्प्रभाव केवल जमीनमाथिमात्र परेको छैन तर महासागर पनि यसबाट बॉंच्न सकेको छैन| आजको प्रकरणमा हामी तपाईहरूलाई यस्तै महासागरहरूको भ्रमण गराउनेछौं| हाम्रो यस यात्रामा हामी ती कारणहरूमाथि पनि नजर डुलाउनेे छौं जसबाट समुद्रको गहिराईमा बॉंचेका बहुरंगी जिन्दगीहरूमाथि कसरी खतरा आइपरेको छ | त आउनुहोस् जाऊँ हिंद महासागरमा|

दृश्य एक

(बाढ़मा उर्लेर आएको नदीको गर्जन सुनिंदैछ)

सूत्रधार : अहो...यसलाई कति जोरले यहॉं पछारिदिएछ| यो एउटा आश्‍चर्य कै कुरा हो कि यस्तो भएर पनि यो बैग समुद्रमा डुबेन| तटीय धाराहरूबाट बग्दै बग्दै प्लास्टिकको यो बैग खुल्ला समुद्रसम्म आइपुगेको छ| जब यो होशमा आउनेछ तब यसलाई अनुमान पनि लाउन सक्दैन कि आखिर यो कहॉं आइपुगेको छ? (समुद्रको लहर र पक्षीहरूको आवाज) यसले आफ्नो चारैतिर नीलो पानी नै पानी देखिरहेको छ| एकदमै भयभित देखिंदैछ| यो हो एउटा प्लास्टिक बैग|

प्लास्टिक: बचाऊ...बचाऊ...मेरो सहायता गर| के कसैले मेरो आवाज सुन्दैछ? आखिर कहॉं छु म?

सूत्रधार: अन्तमा केही समयपछि त्यसले एउटा आवाज सुन्यो|

महासागर: (प्रभावशाली आवाजमा):म महासागर हुँ|

प्लास्टिक : (डराएको आवाजमा) माफी चाहन्छु, तर मैले तपाईलाई चिन्न सकिन|

महासागर : (सख्त आवाजमा) मसित जिस्किंदैछौ? म महासागर हुँ| तिम्रो यत्रो मुर्खता कि तिमी मलाई चिन्दैनौ|

सूत्रधार : महासागरको ताकतबारे कसलाई थाहा छैन र? सम्पूर्ण विश्‍वले महासागरलाई जान्दछ| महासागरहरूको कारण नै त सम्पूर्ण विश्‍वलाई वर्षा प्राप्त हुँदछ| अक्सीजन मिल्दछ| विभिन्न थरीका जीवहरूले आश्रय अनि मानिसहरूलाई भोजनको स्रोत पनि त समुद्रले नै दिएको छ|

प्लास्टिक : (नम्र स्वरमा) न रिसाउनु होस्‌| मैले त केवल तपाईको महानता र उदारताको कथामात्र सुनेको छु| मैले पहिला न त तपाईलाई देखेको थिएँ न त तपाईको जीव जन्तुहरूलाई| यसैले तपाई रिसाउनु ठीक होइन|

सूत्रधार : एकातिर महासागर आफ्नो ताकतमाथि घमण्ड गरिरहेछ अनि त्यहॉं आएको यो नयॉं अतिथि अझै पनि डराइररहेको छ|

महासागर : म रिसाएको होइन तर म तिम्रो अज्ञानतामाथि दुखी छु| यस धरतीमा मेरो महत्वको बारेमा तिमीलाई केही थाहा नै छैन| अनि तिमी ती हजारौं जीवहरूको बारेमा पनि जान्दैनौ जसको लागि म उनीहरूको घर हुँ| तिमीलाई थाहा हुनपर्छ कि यस ग्रहमा सबैभन्दा पहिला जिन्दगीको कोपिला पनि महासागरको गहिराइहरूमा नै फुटेको छ| अनि त्यपछि जीवन रहल ठाउँहरूमा पुगेको हो| म थरी-थरीका हजारौं जीवहरूको आश्रय हुँ| त्यसमध्ये कोही त यति सानो छ जसलाई तिमी देख्न पनि सक्दैनौ| अनि कोही एकदमै विशाल| अनि के तिमीले विश्‍वको सबैभन्दा ठूलो जीव अर्थात ह्वेलको बारेमा सुनेको छौ? उ पनि यहीं बस्छ|

सूत्रधार : नयॉं अतिथि अचम्भ मान्दै आफ्नो वरीपरी हेर्छ| उसले चारैतिर नीलो पानीमात्र देखिरहेको छ|

(हल्का लहरको आवाज)

प्लास्टिक : तर म त यस्तो कुनै पनि जीव देख्दिन त...यहॉं त पानी बाहेक अरू केही पनि छैन|

महासागर : (रीसले चुर हुँदै) तेरो यत्रो हिम्मत|

सूत्रधार : महासागर रिसले चुर भएको थियो| तर चॉंड़ै उसलाई अनुभव भयो कि जब उसले यस अतिथिलाई गहिरो समुद्रमा घुमाउने छ तबमात्र कुरा मिल्नेछ|

महासागर : हेर, मसित नडराऊ| मेरो विचारमा हामी एउटा साहसिक यात्रामा जानुपर्छ| म तिमीलाई भरोसा दिलाउँछु कि तिमीलाई केही हुनेछैन| म तिमीलाई महासागरको यस्ता-यस्ता चीजहरू देखाउनेछु कि तिमी हेरेको हेर्‍यै हुनेछौ| बस् तिमीले आफ्नो आँखा, कान र दिमाग खुल्ला राख्नपर्छ|

सूत्रधार : महासागरले यस यात्राको शुरूआत समुद्रको उपत्यकाबाट गर्ने विचार गर्‍यो| किनकि त्यहॉंको जीवन अरूको तुलनामा सबैभन्दा अलग छ| अनि मानिसहरू जतिपल्ट पनि समुद्रको उपत्यकामा जॉंदछन् उनीहरूले हरेकपल्ट जिन्दगीको एउटा नयॉं झलक देख्छन्‌| यस्तोमा यी दुई महासागर अनि प्लास्टिक बैग अटलांटिक महासागरको गहिराइमा जान थाले| उनीहरू जति तल जॉंदैथिए त्यति नै अन्धकार र चिसो बढ़दै जॉंदै थियो|

(पानीको फोको निस्किएको आवाज)

प्लास्टिक: अहो...यहॉं त एकदमै जाड़ो रहेछ अनि अन्ध्यारो पनि| यस्तोमा को बस्न चाहन्छ| अनि यहॉं कोही बस्छन् भने पनि म उसलाई कसरी देख्नु? मलाई लाग्दछ कि तपाई मसित ठट्टा गर्नुहुँदै थियो| प्लीज फर्कौं अब|

महासागर: (चर्को स्वरमा) चुप! केही बोल्न अघि पहिला ध्यान देऊ| मैले तिमीलाई पहिले नै भनेको थिएँ कि आफ्नो आँखा खुल्ला राख्नु| अब ध्यान दिएर हेर अनि बताऊ कि तिमी के देख्दैछौ?

सूत्रधार: महासागरहरूको यत्रो गरिराई, अन्धकार, चिसो अनि निस्सासिने माहौलमा आफ्नो जिन्दगीको कल्पना गर्नु पनि कठिन छ| तर यहॉं पनि जीवन छ| यस्तो जीवन जोे हाम्रो लागि एकदमै अनजान छ| प्लास्टिक बैगले पनि अब त्यहॉं धेरै कुरा देख्न थाल्यो| एकदमै अनौठो अनि चकित गर्ने प्रकारका दृश्यहरू| कहिले दॉंतहरूले भरिएको ठूल्ठूला मुख भएको माछाहरू, टाउकोमा बिजुलीको बल्ब जस्तै चम्कने डल्लो माछाहरू, चम्कने रातो झींगे माछा...अनि अझ अरू पनि| जहॉं पनि उसको दृष्टि पुग्थ्यो त्यहॉं उनी चम्कदैं गरेको रंगबिरंगी, रातो, हरियो समुद्री जीवहरू टल्किरहेकोे देखिरहेका थिए| वाह, कति अद्भूत दृश्य| जसो जसो उनीहरू अझ गहिराईमा उत्रीरहेका थिए, नयॉं अतिथि अर्थात प्लास्टिक बैगको कौतहूल र डर बढ़दै गइरहेको थियो|

प्लास्टिक : (डराएको आवाजमा जोरसित): अरे...|मलाई न हिर्काऊ|

महासागर : शान्त बस...नडराऊ| मैले तिमीलाई भरोसा दिलाएको छु होइन...कि तिमीलाई कुनै नोक्सान पुग्नेछैन|

सूत्रधार : त्यसै समय एउटा विशाल अक्टोपस उनीहरूको अघि आइपुग्यो| सानो प्लास्टिक बैगले त यत्रो ठूलो जीव कहिले देखेको थिइन| त्यस अक्टोपसको एउटा आँखा नै एउटा थाल बराबर थियो| अनि त्यसले पनि अचम्भ मान्दै भयभित अतिथिलाई हेरिरहेको थियो|

प्लास्टिक : (बड़बड़ाउँदै) अरे...अरे...तपाई को हुनुहुन्छ| प्लीज मलाई नखानुहोस्‌| महासागरले त मलाई वचन दिनुभएको थियो वहॉंले मलाई सुरक्षित राख्नुहुनेछ|

आक्टोपस : नडराऊ, म तिमीलाई खॉंदिन...| तर तिमी को हौ? मैले त पहिला कहिले पनि तिमीलाई यहॉं देखेको थिइन|

प्लास्टिक : वास्तवमा म जमीनमा आएको हुँ तर महासागरले मलाई घुमाउनको लागि यहॉं ल्याएका हुन्‌| मलाई समुद्रको उपत्यकामा उनैले लिएर आएका हुन्‌| तर यहॉं त घनघोर अन्ध्यारो छ अनि यस्तोमा यी चम्कि रहेका जीवहरू देख्दा मलाई साह्रै डर लागिरहेको छ| तर तपाई यति ठूलो किन भएको? अनि के खानुहुन्छ?

आक्टोपस : हूँ...| तिम्रो वरीपरी जति जीव तिमी देखिरहेका छौ...म तिनीहरूलाई नै खान्छु| अनि मेरो शरीर यति विशाल हुनुमा पनि केही विशेष कारण छ|

सूत्रधार : त्यो विशाल अक्टोपसलाई यसभन्दा अधिक केही भन्न सक्दैन| किनकि त्यसै समय अन्ध्यारोबाट त्यस अक्टोपसभन्दा दुई गुणा ठूलो आकार भएको एउटा जीव प्रकट भयो अनि उसले अक्टोपसलाई आफ्नो कब्जामा लिएर आफ्नो आहार बनायो| यो सबै यति चॉंड़ो भयो कि अतिथि प्लास्टिकले त्यस भयानक जीवलाई राम्ररी देख्न पनि सकेको थिएन कि त्यो महासागरको अन्धकारमा विलायो|

प्लास्टिक : (डराएको स्वरमा) अहो...के थियो त्यो| कतै त्यो अक्टोपस मेरो कारण त शिकार बनेको होइन?

महासागर : यो एउटा प्रकारको ह्वेल हो अनि यसले अधिकतर विशालकाय आक्टोपसलाई नै खॉंदछ| तिमी यस्तो नसोंच कि तिम्रो कारण नै आक्टोपस ह्वेलको शिकार बनेको हो| तर यही नै यहॉंको जिन्दगी हो|

सूत्रधार : जसो जसो यी समुद्रको गहिराईमा जॉंदै थिए, यस अतिथिको डर पनि बढ़ीरहेको थियो अनि उत्सुकता पनि| अन्धकारलाई चिर्दै उनीहरू एउटा ढुकुरोमा पुगे| त्यहॉंको दृश्य अनौठो थियो| चिसो समुद्रको बीचमा त्यस ढिकुरोको माथिल्लो पटी बनेको लामो चिम्नीबाट कालो धुवॉं निस्किंदै थियो| अनि त्यस चिमनीको वरीपरी विभिन्न प्रकारका समुद्री जीवहरूको जमघट थियो| त्यहॉं थरी-थरीका गँगटा, माछा, शंखेकीरो अनि आक्टोपस थियो|

प्लास्टिक: यो हामी कहॉं आइपुग्यौं?

महासागर: यो एउटा हाइड्रोथर्मल भेन्ट अर्थात जलतापीय चिमनी हो| वास्तवमा यहॉं ज्वालामुखीय चट्टानहरूको कारणले तातिएको पानी धरतीको चिराहरूबाट बाहिर निस्कि रहेको छ| यो यस्तो ठाउँ हो जसको बारेमा धेर मानिसहरूले न त सुनेका छन् अनि न त देखेका छन्‌| तिमी आफै आफलाई भाग्यशाली सम्झ, जो तिमी यहॉंसम्म आइपुगेका छौ|

प्लास्टिक : (उत्सुकतासित): यो त उम्लिंदै गरेको पानी जस्तै तातो छ सायद?

महासागर : हो, यो उम्लिंदै गरेको पानी भन्दा पनि तातो छ| वास्तवमा, समुद्रको उपत्यकामाथि दबावको कारणले गर्दा तिमीले यसलाई उम्लिरहेको देखेका छैनौ|

प्लास्टिक: तर यति तातो पानी भएर पनि यहॉंको जीवन कसरी बॉंचेको छ?

महासागर : यहॉं धेरै कुरा एकसाथ भइरहेको छ| हेर, जब यो तातो पानी उपत्यकाका चिराहरूबाट बाहिर आउँछ तब यसले आफ्नो साथमा धेरै खनीज पनि लिएर आउँछ| जो बैक्टेरियालाई बढ़ाउनमा उपयोगी हुँदछ| यो बैक्टेरिया अरू सूक्ष्म जीवहरूको भोजन बन्दछ| अनि यसपछि जीवहरूको जुन एउटा श्रृंखला विकसित हुँदछ, त्यो त तिमी अगाड़ी देखिनै रहेका छौ|

प्लास्टिक : (हल्का खीजको साथ) तर तपाईले यो त बताउनु भएन त कि यति तातो पानीमा पनि उनीहरू जीवित कसरी रहन्छन्‌|

महासागर: हो...हो...| म त्यही कुरा बताउन लागेको छु| तिमी पनि आफ्नो दिमागमा केही जोर लगाऊ| केही बेर सोंच जुन ठाउँमा तिमी उभिएको छौ त्यहॉं पानी कति चिसो छ|

प्लास्टिक: हो, यो पानी त एकदमै चिसो छ| हिऊँ जस्तो|

(थर थर कामेको आवाज)

महासागर : (शान्त स्वरमा) एकदम सही| वास्तवमा यो एकदमै चिसो पानीसित मिसिएर यति तातो पानीले पनि यी जीवहरूलाई नोक्सान पुर्‍याउँदैन| जस्तो यो चिमनीको यति नजिक भएर पनि तिमी चिसोले काम्दैछौ| म तमीलाई याद दिलाउँदछु कि समुद्रको उपत्यकाको रहल अन्ध्यारो र चिसो क्षेत्रहरूमा अझै इकोसिस्टम छ| तर हामीसित ती सबैलाई हेर्ने समय छैन| मेरो विचारमा अहिले हामी ती चिसो क्षेत्रहरूमा जानु पर्नेछ जहॉं त्यति अन्ध्यारो छैन|

प्लास्टिक: वाह...म त तैयार छु| तर ह्वेललाई संझदा म त अझ पनि काम्दैछु|

सूत्रधार: महासागर र त्यो अतिथि अब दक्षिणी ध्रुवतर्फ प्रस्थान भइरहेका छन्‌| जहॉं अंटार्कटिका हिऊँले ढाकिएको छ अनि त्यहॉं मानिसहरू बस्ने कुनै गाउँ पनि छैन| तर त्यसको चारैतिर महासागरको त कुरै अलग छ|

(पानीमा ह्वेल पौह्री रहेको आवाज)

प्लास्टिक : (अचम्भ मान्दै) ओह...यो पानीको फ़ोहोरा कस्तो हो? उ पर हेर्नुहोस् त...पर त्यहॉं समुद्रको सतहमा|

महासागर : (उत्सुकतासित) हो...हो...देखे मैले| कति रोमाञ्चक दृश्य|

प्लास्टिक : तर यो के भइरहेको छ?

महासागर : सायद तिमीलाई थाहा छ| मैले तिमीलाई बताएको थिए कि विश्‍वको सबैभन्दा विशाल जीव पनि पानी मै बस्दछ| अनि यो त्यही हो| नीलो ह्वेलले नै यो पानीको फोहोरा बनाइरहेको छ| शताब्दीऔं देखि यिनीहरूको शिकार भइरहेको छ र अब त यिनीहरूको केही संख्यामात्र बॉंचेको छ| तिमी त भाग्यशाली छौ जो यसलाई देख्न पाइरहेका छौ| जाऊँ उसलाई भेटौं|

प्लास्टिक: जाऊँ...जाऊँ| तर आफ्नो वचन पनि याद राख्नुहोस् है, मलाई चैं केही हुनुभएन|

महासागर: तिमी एकदमै चिन्ता नगर|

प्लास्टिक: अघिको ह्वेलले जस्तै के यो नीलो ह्वेलले पनि ठूल्ठूला आक्टोपसलाई खान्छ?

महासागर: यो कुरा त सबै उसैलाई सोधेको राम्रो हुनेछ|

सूत्रधार: नीलो ह्वेल विश्‍वमा पाइने सबैभन्दा विशालकाय जीव हो| यो यति लामो हुँदछ कि उसको शरीरमा पन्द्रह-बीसजना मानिसहरू सीधा लाइनमा सुत्न सक्छन् अर्थात सय फीटभन्दा पनि अधिक हुन्छ यो| यस्तोमा तपाईहरू अनुमान लगाउन सक्नुहुन्छ कि कुनै पनि जीवलाई डर देखानु यसको लागि कति सजिलो हुन्छ होला| तर सायद तपाईलाई यो कुरा जान्न पाउँदा अचम्भ पनि लाग्छ होला कि यो नीलो ह्वेलले स-साना समुद्री जीवहरूलाई नै खानेगर्छ| हाम्रो अतिथिलाई त यो सब थाहा थिएन यसैले उसले कसै गरी ह्वेललाई प्रश्‍न गर्ने हिम्मत जुटायो|

प्लास्टिक : (डराएको आवाजमा): मैडम, क्षमा गर्नुहोस्, म तपाईलाई एकदुई वटा कुरा सोध्न चाहन्छु| वास्तवमा म यो जान्न चाहन्छु कि तपाई के खानुहुन्छ? मेरो विचारमा तपाई ठूल्ठूला अक्टोपसलाई खानुहुन्छ होला तर महासागर मुताबिक यस्तो त हैन अरे|

ह्वेल : (तीव्र गतिमा बातचितको लबजमा): अरे, यसमा क्षमा माग्ने कुरा के छ| महासागरले ठीकै त बताएका छन्‌| वास्तवमा मेरो भोजनलाई तिमी अहिले देख्न सक्दैनौ| समुद्रमा बस्ने हजारौं क्रिल अर्थात रातो रंगको स-सानो माछाहरू नै मेरो भोजन हो| मेरो आकारबाट नै तिमी यो अनुमान लगाउन सक्छौ कि म कति खाना खान्छु होला| सॉंचो बताउनु हो भने म एक दिनमा चार करोड़ क्रिल खान्छु| चार करोड़ क्रिल भन्नाले लगभग चार हजार किलो माछा| त्यो पनि केवल एक दिनमा|

सूत्रधार: यो नीलो ह्वेल त एकदमै बतौरे देखिन्दैछ| कसैलाई बोल्ने मौका नै दिंदैन|

ह्वेल: थाहा छ तिमीलाई? चार हजार किलो भनेको एउटा हात्तीको ओजन भन्दा पनि अधिक हो| कतै म धेर त बोलिरहेको छुइन होला है?

प्लास्टिक: होइन...होइन|

ह्वेल: क्रिललाई अंटार्किटिक महासागर मनपर्छ अनि यसैले म पनि यहीं बस्छु| यस्ता धेरै पोषक तत्वहरू छन् जो गहिरो समुद्रको माथि सतहसम्म आउँछ| यो क्रिल तिनीहरूलाई खानु नै यहॉं आउँदछ| अनि म क्रिललाई खॉंदछु| म पनि यही खाद्य श्रृंखलाको हिस्सा हुँ| म बाहेक, सील, पेंग्विन अनि आक्टोपस बाहेक धेरै पक्षीहरू पनि यो क्रिलको खोजीमा यहॉं घुमिरहन्छ|

प्लास्टिक: मैले त बस् एउटा अक्टोपसमात्र देखेको छु|

सूत्रधार: यो नीलो ह्वेलले त कसैको कुरा नै सुन्दैन| बस् आफ्नो कुरा मात्रै सुनाइ बस्छ| दक्षिणी महासागरको जीव-जन्तुहरूको बारेमा सबै कुरा बताउनको लागि उ आतुर रहेको जस्तो देखिन्छ| (समुद्री लहरको आवाज) हुनत यहॉंको बारेमा जान्नको लागि अझ पनि धेरै कुराहरू छन् तर अहिलेलाई यहॉंबाट बाहिर निस्कने समय भइसकेको छ|

(समुद्री लहको आवाज)

महासागर: अहिले हामी अस्ट्रेलियाको तटीय क्षेत्रहरूको वरीपरी छौं| यो क्षेत्र एशियाको पूर्वी तटको केही माथि र अमेरिकाको पश्‍चिमी तटबाट केही तल छ| यहॉं यस्तो राम्रो इकोसिस्टम छ जसलाई तिमीले अवश्यै हेर्नुपर्छ|

प्लास्टिक: के भन्नुभयो?अझ छ हेर्नुको लागि?यति धेरै त कुराहरू त हामीले देखिसक्यौं|

सूत्रधार: उत्सुकतालाई मनमा दबाइ रहेको यो अतिथि महासागरको साथ अगाड़ी बढ़दै गइरहेको छ| उनीहरू दुवै पूर्वी एशियाको तटहरूमा चढ़न लागेका थिए कि प्लास्टिक बैगलाई कसैले छोएको जस्तो अनुभव भयो| उ जोड़ले करायो|

प्लास्टिक : (चिच्याउँदै): के हो यो...| छोड़ देऊ मलाई...को हौ तिमी?

सूत्रधार: तर समुद्र त यी सबसित बेखबर उत्तरी प्रशान्त महासागरमा मैलाको त्यस थाकलाई हेर्नमा व्यस्त थिए जसलाई ग्रेट पैसिफिक गार्बेज पैच भनिन्छ| अचानक महासागरको दृष्टि छालाको पीठ भएको एउटा विशाल कछुवामाथि पर्‍यो| जसले अतिथिलाई खाने प्रयास गरिरहेको थियो|

महासागर: (धम्कीले भरिएको स्वरमा) छोड़ दे कछुवा|

कछुवा : (रिस्साउँदै) किन तिमीलाई के समस्या भयो| जाऊ...तिमी आफ्नो काम गर|

महासागर : (सख्त स्वरमा): तर यो तिम्रो भोजन होइन|

कछुवा: किन म त यस्तै जीवहरूको शिकार गर्छु|

सूत्रधार: यो सुनेर महासागर हॉंस्न थाल्यो| उसले बुझ्यो आखिर कुरा के हो? वास्तवमा अतिथि अर्थात प्लास्टिकको बैग कुनै जैलीफिश जस्तै देखिंदै थियो| अनि जैलीफिश यो समुद्री कछुवालाई मनपर्ने भोजन हो|

महासागर : (सक्त स्वरमा) मैले भने होइन तिमीलाई...उसलाई छोड़देऊ| केवल यसकारण होइन कि उ मेरो साथी हो तर यसकारण कि उसलाई खायौ भने तिमीलाई धेरै नोक्सान हुनेछ|

सूत्रधार: यसरी केही समयको बातचीत पछि महासागर त्यो कछुवालाई कुरा बुझाउन सफल भयो अनि उसले अतिथिलाई छोड़ी दियो| तर महासागरको कुराले यो प्लास्टिक बैग अलिक रिसायो|

प्लास्टिक : (उदास स्वरमा): तपाईले मलाई कछुवाबाट बचाउनु भयो, त्यसको लागि धन्यवाद| तर यो बताउनु होस् कि म उसलाई कसरी नोक्सान पुर्‍याउँथे? उसको लागि त एउटा स्वादिष्ट भोजनको प्रबन्ध भएको थियो होइन?

महासागर : (हल्का हॉंस्दै): अरे...| मैले तिम्रो बारेमा नराम्रो त कहॉं भने र! तिमी मेरो यति राम्रो साथी बनिसकेका छौ अनि सबै कुरा बुझी पनि रहेका छौ| तर यो पनि सत्य हो कि जुनै पनि जीवले तिमीलाई आफ्नो भोजन बनाउँछ त्यो खतरामा पर्नेछ| घॉंटीमा प्लास्टिक अड्क्यो भने स्वास बन्द भएर उसको ज्यान समेत जानसक्छ| एक त तिमी पनि यस क्षेत्रको लागि नयॉं हौ अनि म पनि यहॉं ग्रेट ङ्गपैसिफिक गार्वेज पैचङ्घ हेर्नमा व्यस्त छु|

प्लास्टिक: तर मैले त केही पनि देखेको छुइन|

महासागर : (दुखी स्वरमा): यसलाई देख्नु पनि एकदमै दुखदायी छ| वास्तवमा समुद्रमा यो सबै मैला विस्तार-विस्तार धेरै वर्षदेखि जमा हुँदै गयो| बित्दो समयसितै यो स-साना टुक्रा बन्यो| यो स-साना टुक्राहरू विशेषगरी प्लास्टिकका टुक्राहरू समुद्री पक्षीहरू, कछुवाहरू र अरू जीवहरूको भुँड़ीमा गइरह्यो| यी प्लास्टिकहरूले जीवहरूको स्वास्थ्यमा नोक्सान त पुर्‍यायो नै यसबाट ती जीवहरूको लागि पनि कठिनाईहरू खड़ा गरिदिएको छ, जसले यसलाई खॉंदछ| अर्थात सम्पूर्ण खाद्य श्रृंखलामाथि नै नराम्रो असर परेको छ|

प्लास्टिक : (दुखी स्वरमा): यो त एकदमै नराम्रो भयो|

महासागर : सॉंच्चै| यो नराम्रो पनि छ अनि लाजमर्दो पनि| जति पनि इकोसिस्टममा अहिलेसम्म हामी दुई घुम्यौं त्यहॉं प्रत्येक ठाउँमा एकदमै प्रदूषण फैलिएको छ| यो सम्पूर्ण प्रदूषण मानिसहरूले नै फैलाएका हुन् अनि यसलाई रोक्नमा म पनि लाचार छु अनि बस्ने सबै जीवहरू पनि|

प्लास्टिक: हो यो त हो| के तपाई मलाई समुद्रमा छरिएका मैलाहरू देखाउन सक्नुहुन्छ?

सूत्रधार: अनि यसपछि समुद्र आफ्नो अतिथिलाई लिएर प्रशान्त महासागर हुँदै कैलीफोर्नियाको उत्तरी तटतर्फ गयो| जब उनीहरू ग्रेट पैसिफिक गार्बेज पैचबाट गइरहेका थिए तब उनीहरूले समुद्रको सतहमा छरिएका धेरै प्लास्टिकका टुक्राहरू र अत्याधिक मैलाहरू देेखे| यो सबै देखेर उनीहरू दुखी भए| वास्तवमा यो सम्पूर्ण कुड़ा हजारौं किलोमिटरसम्म फैलिएको थियो| उनीहरूले चुपचाप यो डरलाग्दो दृश्य हेरिरहे अनि अघि बढ़दै तटको नजिक पुगे| यहॉं पानी पनि केही हदसम्म सफा भइसकेको थियो| उनीहरूले समुद्रमा केही ठूल्ठूला संरचनाहरू देख्न थालिसकेका थिए| प्लास्टिक बैगका प्रशनहरूले यो मौनतालाई तोड़यो|

प्लास्टिक : के यही यो ठाउँ हो, जहॉं तपाई मलाई ल्याउन चाहनुहन्थ्यो?

सूत्रधार : वास्तवमा यी दुवै कैल्प फरेस्टको नजिकबाट भएर गइरहेका छन्‌| कैल्प फरेस्ट अर्थात महासागरहरूभित्र फैलिएको विशाल रूख-विरूवाले बनिएको जंगल| रूख-विरूवाको यता उती पौरिरहेको विभिन्न प्रकारका माछाहरू र यहॉंको सफा पानीलाई पार गर्दै गहिराईमा गइरहेको रोशनी एकदमै सुन्दर देखिन्दै थियो|

प्लास्टिक: ओह...आइया|

महासागर: विस्तारी...यी चीजहरूले तिमीलाई नराम्रो प्रकारले घाइते बनाउन सक्छ|

प्लास्टिक: त्यो के हो? के चीज हो त्यो?

महासागर: यो समुद्री दुम्सी हो अनि यसको कॉंड़ाले घोंच्यो भने ठूलो दूलो बनाइदिन्छ| यो कॉंड़ाले उनीहरूलाई त्यसबेला बचाउँछन् जब यिनीहरू समुद्री रूख विरूवाहरूमा झुण्डिएर खाइरहेका हुन्छन्‌|

प्लास्टिक: यिनीहरू त एकदमै चालाक छन्‌|

महासागर: यहॉं सबै जीवहरूले आफै-आफलाई बचाउनको लागि धेरै प्रकारको चालाकीपन सिकेका छन्‌|

प्लास्टिक: तर यो समुद्री रूख-विरूवाहरूले चैं आफैलाई कसरी बचाउँछन्

महासागर: हेर,त्यहॉं जुन स-साना डल्लो संरचना देख्दैछौ नी, त्यसमा केही गैस जस्तो तत्व भरिएको हुन्छ अनि त्यसको सहायताले नै यिनीहरू सीधा उभिन सक्छन्‌| जसबाट यी पौधाहरूलाई घामको किरण प्राप्त गर्न सजिलो हुँदछ|

प्लास्टिक: अनि फोटोसिंथेसिसको लागि यो जरूरी पनि छ होइन?

सूत्रधार: प्लास्टिक बैग आफ्नो यो समुद्र यात्रादेखि एकदमै रोमाञ्चित एवं खुशी थियो| त्यहॉं उसले समुद्रको गहिराईमा कैल्प फरेस्ट (कैल्प बन) देख्यो| त्यहॉं एकदमै धेर समुद्री दुम्सी, झींगा, तारा माछाहरू र थरी-थरीका गँगटाहरू थियो| उसले सुनेको थियो कि यहॉं सार्क पनि बस्दछ| तर कहीं कतै कुनै जीवले आफूमाथि हमला गर्छ कि भनेर उ अलिकति भयभित पनि थियो|

प्लास्टिक : (डराएको स्वरमा) अब हामीले यहॉंबाट बाहिर निस्कनुपर्छ| मलाई डर पनि लागिरहेको छ अनि चिसो पनि अधिक छ| के अरू कुनै यस्तो ठाउँ छैन जहॉं गर्मी पनि होस्‌|

महासागर: ठीक छ| केही टाड़ासम्म चिसो पानीमा यात्रा गरेपछि हामीले तातो पानी पनि पाउँछौ| त्यहॉं समुद्र पनि त्यति गहिरो छैन|

सूत्रधार: श्रोताहरू...यसरी यी दुई यात्रीले आफ्नो यात्रा जारी राखे| यी दुई अमेरिकाको पश्‍चिमी तटहरू, कैल्प वन हुँदै अहिले त्यस ठाउँमा पुग्न लागेका छन् जसलाई कोरल टै्रंगल (कोरल त्रिभुज)-को नामले पनि जानिन्छ| यो एशियाको दक्षिण पूर्वी तटमा स्थित त्रिभुजाकार क्षेत्रमा छ|

प्लास्टिक: यति धेरै रंग...| मैले त यति धेरै रंग कहिले पनि देखेको थिइन| अनि यो रंग-बिरंगी चट्टानहरू के हो? अनि यति सुन्दर माछाहरू| वाह...कति राम्रो|

महासागर : (खुशीसाथ): धैर्य राख| म बताउँछु| पहिला यो ठाउँलाई राम्ररी हेर| त्यो तल उपत्यकामा जुन रंग-बिरंगी चट्टान जस्तो देखिंदैछ नी त्यो वास्तवमा चट्टान होइन|

प्लास्टिक : अरे! त फेरि के हो त्यो? त्यो त एकदम चट्टान जस्तै देखिंदैछ त एकदमै स्थिर| यस्तो लाग्दछ कि कसैले त्यहॉं धेरै प्रकारको रंग छरिदिएको हो|

महासागर: वास्तवमा त्यो कोरल अर्थात मुंगा हो| ढुङ्गा, सींग अनि अरू थुप्रै आकारको देखिने यी सबै मुंगा हो| यसमा हरेक टुकड़ा स-साना सैंकड़ो जीवहरूद्वारा बनिएको छ| जसलाई पालिपस् भनिन्छ| यी स-साना जीवहरूको ऊतकहरूमा मसिनो ल्याऊ र झ्याऊको कारण नै मूंगाले यो अनौठो रंग प्राप्त गर्दछ?

प्लास्टिक : (उस्तुकताको साथ): त के यो मुगंाले यी लेऊ र झ्याऊ खॉंदछ?

महासागर : होइन...होइन! यो सानो पालिपस्ले त प्लैंक्टानलाई खॉंदछ| यो प्लैंक्टान यति सानो हुँदछ कि यसलाई माइक्रोस्कोपले देख्न पनि कठिन छ| तर यो हाम्रो वरीपरी हरेक ठाउँमा नै उपस्थित रहन्छ|

प्लास्टिक (हैरान हुँदै): त फेरि यो लेऊ र झ्याऊ त्यहॉं किन बस्छ?

पालिपस्: यो ल्याऊ र झेऊ ऊतकहरूको रक्षाको लागि रहँदछ|

प्लास्टिक: यो त तपाईहरूको दयालुपन हो कि तपाईहरूले उसलाई आश्रय दिनुभएको छ|

पालिपस् : तर हामी यति धेर उदार ह्रदयका पनि छैनौ| उसलाई आश्रय दिनुको बदलामा हामी उबाट भोजनको रूपमा केही ताकत लिंदछौं| त्यो ऊर्जा...जो उसलाई फोटोसिंथेसिसमा प्राप्त हुँदछ| यो त लेन-देनको सम्बन्ध हो साथी|

प्लास्टिक : यो त एकदमै राम्रो हो| जब म धरतीमा फर्केर जानेछु त आफ्नो लागि पनि यस्तै साथीको खोजी गर्नेछु| तर मैले यो सोंच्नुपर्छ कि बदलामा म के दिऊँ|

महासागर : (हल्का हॉंसोको साथ): यो त एकदमै राम्रो विचार हो| यहॉं वरीपरीको जीवनलाई हेर्नको लागि अझ घुमौं होइन?

सूत्रधार : पालिपस्‌बाट विदा लिएर यी दुई यात्री मुंगाको चट्टानहरूको वरीपरी घुम्न थाले| उनीहरूले यहॉं धेरै प्रकारका माछाहरू देखे| साना-ठूला, रातो, हरियो अनि रंगबिरंगी माछाहरू| कोही एक्लै पौड़ी रहेका थिए त कोही सैंकड़ौको झुण्डमा, कोही ठूलो टाउको भएको माछाहरू थिए त कोही एकदमै सॉंप जस्तो| एकदमै अनौठो दृश्य थियो यो| मुंगाको यस चट्टानहरूको वरीपरी माछाहरू बाहेक धेरै प्रकारका समुद्री कीड़ा, स्टार फीश र झींगा पनि देखिंदै थियो|

प्लास्टिक : (थकित स्वरमा) अहो...यति धेरै रंगहरू देखेर त मेरो टाउको घुम्न थाल्यो| सायद हामी धेरै घुमी सक्यौं|

महासागर: हो मलाई पनि यस्तै लाग्दैछ| हामीले पॉंचमध्ये चारवटा महासागरहरूको यात्रा गरिसक्यौं| अब केवल आर्कटिक महासागरमात्र देखेका छैनौ| त कस्तो रह्यो तिम्रो अनुभव?

प्लास्टिक : (अड़कदैं बोल्दै) राम्रो रह्यो| यस यात्रामा यति धेरै, अलग-अलग इकोसिस्टम देख्न पाइयो|

महासागर: हेर, एउटा कुरा बताऊ| के अफ्रीकाको सहारा मरूस्थलबाट चिलीमा अटाकामा रेगिस्तानसम्मको यात्रा पानीमा नपसी पूरा गर्न सकिन्छ?

प्लास्टिक : मलाई त यो पनि थाहा छैन कि यो सब कहॉं छ?

महासागर : अफ्रीका र दक्षिण अमेरिका दुई अलग-अलग महाद्वीप हुन्‌| यसबीचमा आउन जानको लागि तिमीलाई पानी जहाज या त हवाई जहाजको सहायता लिनुपर्छ| तर सबै महासागर आपस्तमा जोड़िएको छ| यसैले त हामीले यति सजिलै सब ठाउँको यात्रा गर्न सक्यौं|

प्लास्टिक: अरे हो त मेरो त यसतर्फ ध्यान नै गएन|

महासागर : अनि दुर्भाग्यको कुरा यो छ कि धेरै प्रकारको कुड़ा र प्रदूषण पनि अन्तमा मेरो पानीमा नै बस्दछ|

प्लास्टिक : (दुखी स्वरमा): हो, यो कुरा त सही हो|

महासागर : जमीनमा जति पनि कुड़ा पैदा हुँदछ त्यो सबै समुद्रहरूमा नै घुमिरहन्छ| म अनि मसित रहने यी हजारौं जीव- जन्तु यस मुश्किलबाट लगातार जुझिरहन्छ| यो खतरनाक कुड़ा चाहे जहॉंबाट पनि आएको होस अन्तत: यी निर्देष जीवहरूको जिन्दगीको लागि एउटा ठूलो खतरा बनीरहेको छ|

प्लास्टिक: यो त एकदमै दुखको कुरा हो|

महासागर: तर हाम्रो कठिनाईहरू यहीं समाप्त हुँदैन|

प्लास्टिक: मतलब?

महासागर: समुद्रहरूमा माछाहरूको अन्धाधुन्ध शिकार हुनु पनि एउटा ठूलो समस्या हो|

प्लास्टिक: मतलब यो कि धेरै संख्यामा माछाहरूको संख्या कम हुँदै गइरहेको छ| तर यसबाट सारा पारिस्थिति तन्त्रको खाद्य तन्त्रमाथि नराम्रो असर पर्दछ| अलिक त्यो पारिस्तिक तन्त्र (इकोसिस्टम) को बारेमा सोंच, जहॉं जहॉं हामी गएर आएका छौं| जीवहरूको कुनै एउटा प्रजाति समाप्त हुनुको मतलब यो हो कि त्यसमाथि निर्भर अर्को जीवहरूमाथि पनि संकटको बादल छाउन लागेको छ| यो त तिमीले देखी हाल्यौ कि यहॉंका सबै जीव-जन्तु एका-अर्कामाथि कस्तो प्रकारले निर्भर छ|

प्लास्टिक: हो| यो त जीव-जन्तुहरूको झीनो तर बलियो सम्बन्ध छ| यो टुटयो भने एकदमै मुश्किल हुनेछ|

महासागर: तर दुर्भाग्य यो छ कि यसबाहेक अरू पनि धेरै कठिनाईहरू छ| जससित हामी बुझ्नुपर्नेछ| जस्तै ग्लोबल वर्मिङ, समुद्र सतहबाट माथि उठ्‌दै जानु अनि यहॉंको पानीमा तेजाबको मात्रामा वृद्धि॥

सूत्रधार: यस प्रकारको बात गर्दै-गर्दै यी दुई साथी फेरि हिन्द महासागरमा आइपुगे| ठीक त्यही ठाउँमा, जहॉं उनीहरूको पहिलो भेट भएको थियो|

प्लास्लिट : (उत्साहित स्वरमा): अरे पर्खनु होस् त| यो ठाउँ त मलाई चिर परिचित लाग्दैछ| यो नारियलको रूख अनि यो समुद्रको सुन्दर बालुवाको किनार| यस्तो लाग्दैछ, म यहॉं पहिला पनि आएको छु|

महासागर : हुनसक्छ| तर के तिमी विश्‍वासको साथ भन्न सक्छौ कि तिमी यी नै हरियो वनहरूबीचबाट भएर आएका थियौ|

प्लास्टिक : (हल्का उदासीको साथ): यो त मलाई थाहा छैन| तर जति मलाई थाहा छ, मलाई एउटा नदीमा फ्यॉंकि दिएको थियो| यसको केही दिनपछि म यस जंगलमा आइपुगे| म यहॉं धेरै दिनसम्म त्यसै भट्‌की रहे| त्यसपछि यहॉं गतिलो तूफान आएको थियो| अनि फेरि मलाई तपाईसित भेट भएकोमात्र थाहा छ|

महासागर: नदीहरूको पानीले आफूसित धेरै हिलो र मैला-कुचेला पनि ल्याउँदछ| अनि ती मैला-कुचेला यी हरियो जंगलका रूखहरूको जड़ामा अड़किएर बस्दछ| पछि आँधी-तूफान र अत्याधिक वर्षा हुँदा यी मैला कुचेला जड़ाबाट निस्किएर समुद्रमा पुग्दछ| मेरो विचारमा तिमीसित पनि केही यस्तै भएको होला| तिमीले त यस ठाउँलाई चिनी हाल्यौ| यसैले तिमीलाई अब म यही ठाउँमा छोड़ी दिन्छु|

प्लास्टिक : (डर र उदासीको साथ): तर म फेरि फर्केर गइ के गर्नु? के म तपाईसित रहन सक्दिन?

महासागर : (विनम्रताको साथ) हेर, तिमीले धेरै कुरा देखिसक्यौ अनि सुनी पनि सक्यौ| मलाई विश्‍वास छ कि तिमीले यति त पक्कै जानी सक्यौ कि तिमी यहॉंको वासिन्दा त हैनौ| अब तिमी पनि यस्तो ठाउँमा जानुपर्छ जहॉं तिमी कसैको लागि नोकसानको कारण नबन| न कुनै जीव-जन्तुको लागि, न समुद्रको लागि अनि न त फेरि यस सम्पूर्ण धरतीको लागि|

सूत्रधार : यसपछि समुद्रले एउटा धीमा लहरको साथ आफ्नो अतिथि प्लास्टिक बैगलाई फेरि हरियो जंगलहरू बिच पठाइदियो| (धीमा लहरको आवाज) अनि ती अतिथिको आँखाहरूले अहिले पनि कुनै सुरक्षित ठिगानाको खोजी गरिरहेको थियो| आफ्नो लागि सुरक्षित र एकान्त ठाउँको खोजीमा उ यता उता घुमी रह्यो| यहॉं उसले देख्यो कि केही माछाहरू शिकारीहरूबाट बॉंच्नको लागि हरियो वनमा जड़ाहरूबिच लुकेका थिए| त्यहॉं उसले धेरै गँगटा, सिपी र शंखेकीरो पनि देख्यो| यसैबिच अचानक कसैले उसलाई पानीबाट बाहिर निकाल्यो|

(स्कूले नानीहरूको हल्ला/नानीहरूको बातचीत)

सूत्रधार : वास्तवमा यी नानीहरू नजिकैको स्कूलका थिए| यी नानीहरू यी हरियो जंगलमा मैला-कुचेला सफा गर्न निस्किएका थिए| हाम्रा यी अतिथि अर्थात प्लास्टिक बैगलाई पनि अरू मैलाहरूसितै कुडादानमा हालियो| पछि फेरि प्रयोग योग्य बनाउनका निम्ति यसलाई रिसाइक्लिङ सेन्टरमा पठाइयो| यस प्रकारले यो प्लास्टिक बैग एउटा लामो यात्रापछि आफ्नो लक्ष्यसम्म पुग्यो| अनि यसमा कुनै सन्देह छैन कि यो एकदमै स्मरणीय र रोमाञ्चक यात्रा थियो|